Firdaus Jenar

Firdaus Jenar ialah seorang pengarah filem dan drama televisyen, pengarah fotografi, pelakon dan penulis skrip dari Malaysia.

 Latar belakang 

Firdaus dilahirkan di Alor Setar, Kedah dan dibesarkan di Petaling Jaya, Selangor sebelum menetap di Kota Kinabalu, Sabah. Beliau merupakan graduan Ijazah Sarjana Muda dalam Pemasaran dan Multimedia (Filem) dari Universiti Multimedia, Cyberjaya.

Sejak di bangku sekolah hingga ke peringkat universiti, beliau aktif dalam pelbagai aktiviti kesenian seperti lakonan, pementasan teater, persembahan muzik dan tarian tradisional. Firdaus dilahirkan dalam sebuah keluarga yang terlibat dalam bidang seni; bapanya merupakan bekas penulis dan pengarah teater, manakala ibunya aktif dalam lakonan dan tarian tradisional semasa di universiti.

Semasa di Universiti Multimedia (MMU), beliau menjadi antara ahli aktif kumpulan persembahan khas SPARK, sebuah organisasi kesenian pelajar yang terlibat dengan pementasan kolaboratif bersama agensi seperti Istana Budaya dan The Actors Studio. Selain itu, beliau turut membuat persembahan muzik di sekitar Kuala Lumpur.

 Kerjaya 
 Penglibatan Awal 
Sebelum bergiat aktif sebagai pengarah dan pelakon, Firdaus memulakan kerjayanya dalam industri perfileman sebagai penulis skrip dan juru kamera. Beliau turut menimba pengalaman dalam pelbagai peranan teknikal seperti penata cahaya, pengurus produksi dan pengendali prop. Firdaus juga aktif dalam kerja-kerja fotografi dan videografi professional untuk karya-karya komersil.

Firdaus kemudiannya berkhidmat sebagai pembantu pengarah kepada beberapa pengarah prolifik industri dalam pelbagai produksi filem, drama televisyen dan telefilem selama lebih sedekad sebelum memulakan kerjaya rasmi sebagai pengarah. [https://www.youtube.com/watch?v=H2CE7xW-6I4  

 Pengarahan 
Beliau memulakan kerjaya pengarahan profesional dengan telefilem Menjiwai Bukan Jiwa yang mengangkat tema seni muzik dan muzikal (2019, TV Okey/RTM). Sejak itu, beliau menghasilkan beberapa telefilem dan drama popular:

 Halilintar (2020, TV2 RTM) – tema perlumbaan FPV drone   
 CEO Asmara (2023, TV Okey RTM) - tema perniagaan kopi/ barista
 Kapten papa (2023, TV Okey RTM) - tema ketenteraan & ibubapa
 Rentak Seri (2025, TV1 RTM) – tema MMA, Silat dan Tarian tradisi serta pemerkasaan wanita. Telah dipromosikan dalam Selamat Pagi Malaysia 20 Jun 2025https://www.youtube.com/watch?v=D8ZVWZR4au8  
 Cikgu-ku Paling Ohsem (2025, TV Okey RTM) – tema bola sepak wanita, cikgu dan pemerkasaan wanita. Telah dipromosikan dalam Selamat Pagi Malaysia 15 Mei 2025https://www.youtube.com/watch?v=6udpVhH9ozE
 Ustaz Detektif (2026, Cerekarama TV 3) - karya sulung untuk TV3 dan yang menarik, selepas hampir 27 tahun, inilah karya dari produksi Sabah, penerbit Sabah dan pengarah Sabah yang berjaya menembusi TV 3. Ia berkisar seorang ustaz selebriti yang juga bekas seorang detektif yang terpaksa menyiasat serta mencari bukti untuk membebaskan mentornya, seorang bekas mufti terkenal yang telah diftnah.

 Lakonan 
Sebagai pelakon, beliau muncul dalam beberapa projek utama:

 Filem Namatai: From Kinabalu With Love – watak antagonist, Leftenan Taki  
 Filem Mantera (2025) – watak - Koperal Freddy bersama Namron dan Syafie Naswip https://www.imdb.com/title/tt36393427/ https://www.hmetro.com.my/rap/2025/04/1205207/mantera-dan-sisi-unik-etnik-sabah
 Drama Onduri (RTM) – spin-off kepada Namatai,  watak - Khairi
 Drama Pelangi Kalabakan (RTM) – watak Jali - pemuda dari indonesia yang tiada dokumen dan selalu dipandang hina oleh penduduk kampung
 Drama San Ren Xing: Tiga Sekawan (2024, RTM) – watak Ah Man, lelaki Melayu yang menjadi adik angkat dalam keluarga berbangsa Cina dan fasih berbahasa Mandarin; turut dipromosikan di Selamat Pagi Malaysia pada 2024https://www.facebook.com/tv2.rtm/posts/sesi-promosi-drama-bersiri-tigasekawan-dalam-selamat-pagi-malaysiajangan-lupa-ik/1022790213225474/
 Supertele Pawang Nong – watak Koperal Adnan bersama Mior Hasim Manap, Razali Hussin & Sahronizam Noor.

 Gaya Pengarahan 
Firdaus dikenali dengan pendekatan pengarahan yang menekankan elemen visual yang dinamik serta struktur naratif yang berpusat kepada watak. Beliau sering meneroka pelbagai genre dan tema kehidupan untuk diterjemahkan ke dalam bentuk visual yang bersesuaian dengan penceritaan.

Gaya arahannya turut menampilkan penggunaan mise-en-scène secara aktif bagi menyokong perkembangan naratif dan pembinaan watak. Beliau juga cenderung menggunakan subplot dan unsur dramatik yang bersifat tersirat dalam menyampaikan mesej atau konflik dalam cerita.

Karya-karya arahannya lazimnya mengangkat tema yang berkait dengan isu semasa serta menggabungkan unsur kekeluargaan, sosial dan budaya tempatan. Beliau turut menerapkan elemen-elemen genre seperti aksi dan sukan bagi menyesuaikan kandungan kepada pelbagai kumpulan penonton. Beberapa telefilem arahannya telah menerima sambutan positif dan tayangan ulangan melalui siaran Radio Televisyen Malaysia (RTM).

 Filemografi 

 Sebagai pengarah 
 Tahun  Tajuk  Format/Platform 2019  Menjiwai Bukan Jiwa  Telefilem, TV Okey (RTM) 2020  Halilintar  Telefilem, TV2 (RTM) 2022  Kapten Papa  Telefilem, TV Okey (RTM) 2023  CEO Asmara  Telefilem, TV Okey (RTM) 2025  Rentak Seri  Telefilem, TV1 (RTM) 2025  Cikguku Paling Ohsem  Telefilem, TV Okey (RTM)2025Ustaz DetektifCerekarama TV 32026Satria Neon Filem Cereka (TBA)2026Sel 99Filem Cereka (TBA)

 Sebagai pelakon 

Filem Cereka
 Tahun  Tajuk  Watak 2021  Namatai: From Kinabalu With Love  Leftenan Taki 2025  Mantera  Koperal Freddy

Supertelefilem
 Tahun  Tajuk  Watak 2022  Pawang Nong  Koperal Adnan 2019  Negaraku 16 September  Antaga (Muda) 2018  Budak Pasar  Roy Bisu

Telefilem
 Tahun  Tajuk 2015  Mangaramai 2016  Hidupku Matiku 2016  Hatinya Bersalut Emas 2017  Cikgu Halim 2018  Suminundu 2019  Kubur Perajurit Tidak Bernama 2020  Menjiwai Bukan Jiwa 2021  Halilintar 2023  CEO Asmara 2025  Rentak Seri

Drama bersiri
 Tahun  Tajuk  Watak 2016  Projek Nadia   2020  Pelangi Kalabakan  Jali 2022  Sutera Bayu  Izanee 2023  Onduri  Khairi 2024  San Ren Xing: Tiga Sekawan  Ah Man

 Sebagai pengacara 
 Tahun  Tajuk 2016  Cassa Rafflesia 2019  Grill Hero 2020  Borneo Riders Go!

 Sebagai penulis skrip / lakon TV 
 Tahun  Tajuk  2012  Majalah - Malatop Bah 2013  Majalah - Borneo Adventures 2016  Drama Bersiri - Projek Nadia 2015  Telefilem - Mangaramai 2016  Majalah - Cassa Rafflesia 2016  Telefilem - Hidupku Matiku 2018  Supertelefilem - Budak Pasar 2020  Telefilem - Menjiwai Bukan Jiwa 2021  Telefilem - Halilintar 2023  Telefilem - CEO Asmara 2022  Telefilem - Kapten Papa 2023  Telefilem - Igat Si Bujang Petani 2025  Telefilem - Cikguku Paling Ohsem 2025  Telefilem - Rentak Seri

 Projek Komersil Terkini (2024) 
 Tahun  Klien / Syarikat  Jenis Projek / Catatan 2024  Yayasan Sabah / The Green Connection  Komersil / Korporat 2024  BioChampro Cosmetics  Iklan komersil / Produk kecantikan 2024  H Drones Robotics  Kandungan promosi teknologi 2024  D'Layar Impian Travel & Tours  Video promosi pelancongan

 Rujukan 

 Pautan luar 
 [IMDb – Firdaus Jenar](https://www.imdb.com/name/nm14902653/)  
 [Instagram rasmi](https://www.instagram.com/firdaus_jenar/)

Kategori:Pengarah Malaysia  
Kategori:Pelakon lelaki Malaysia  
Kategori:Alumni Universiti Multimedia Cyberjaya